|  |  |  |
| --- | --- | --- |
| **Tantárgy neve:**  **Iskolai, szakmai gyakorlat** | **Kódja:**  **LMP\_MK199G3** | **Kreditszáma:**  **3** |
| A tanóra típusa[[1]](#footnote-1): gyakorlat és száma:60 | | |
| A számonkérés módja (koll./gyj./egyéb[[2]](#footnote-2)):gyakorlati jegy | | |
| A tantárgy tantervi helye (hányadik félév): | | |
| Előtanulmányi feltételek *(ha vannak)*:**–** | | |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | | |
| **Kompetenciák: 5, 6,7, 8**   * Az egész életen át tartó tanulást megalapozó kompetenciák fejlesztése * A tanulási folyamat szervezése és irányítása * A pedagógiai értékelés változatos eszközeinek alkalmazása * Szakmai együttműködés és kommunikáció   **Tudás**   * A hallgató ismeri a mozgóképkultúra és médiaismeret tanár munkáját meghatározó oktatásügyi dokumentumokat. * Ismeri az iskola helyi tantervét, illetve a tantárgy tanításához használatos szaktárgyi tantervet. * Ismeri azokat a módszertani írásokat, amelyek segítségével felkészülhet az iskolai munkára   **Attitűdök/nézetek**  A szakmódszertani eszközkészlet változatos alkalmazása. A tanítási segédanyagok, szakszerű és érvényes használata. Differenciált, lehetőleg egyénre szabott munka az osztály tanulóival.  **Képességek**   * A hallgató legyen képes az elméletben megtanult módszertani eljárások gyakorlati alkalmazására. * Legyen képes összeegyeztetni az oktatáspolitikai dokumentumok előírásait és az osztály tanulóinak egyéni sajátosságait. * A gyakorlótanítás minden elemét a tantárgy kimeneti követelményeinek ismeretében végezze   **Cél**  Szakmailag felkészült, a mozgóképkultúra és a médiaismeret területén egyformán tájékozott szakemberek nevelése a közoktatás számára. A hallgatók pedagógiai felkészültség birtokában lépjenek az iskolai munkába. A hallgató a mozgóképkultúra és médiaismeret tanításában alkalmazza a második (vagy első) tanári szak keretében tanultakat.  **Tartalom**  A mozgóképkultúra és médiaismeret tanár, valamint a kommunikációtanár munkájához szükséges dokumentumok; ezek elemzésének szempontjai. A mozgóképkultúra és médiaismeret tantárgy helye az adott iskolában; a helyi tanterv tanulmányozásának szempontjai. Az iskolai hospitálások értékelésének szempontjai. Az osztálytermi munka értékelésének szempontjai.  Bevezetés a kérdezéskultúrába. Az óravezetés kérdései. A tankönyvhasználat kérdései. A tanítási segédanyagok használatának kérdései (szöveggyűjtemény, kislexikon, Sulinet Digitális Tudásbázis, érettségire felkészítő komplex óravázlat-csomag, mintaórák videón, szakirodalom stb.  Bevezetés a filmelemzés módszertanába. A médiaszövegek elemzésének módszertana. Tanári szerepek és tanártípusok. Mérés és értékelés a mozgóképkultúra és médiaismeret tantárgy területén  A kreatív médiapedagógia kérdései.  A tantárgyi integráció kérdései – magyar nyelv és irodalom, társadalomismeret, informatika, nyelvtanítás, rajz és vizuális kultúra stb.  A mozgóképkultúra és médiaismeret tanításának intézményrendszere (megyei, fővárosi, kerületi pedagógiai intézmények, OKM, OKI, Regionális Médiaoktatási Központok, könyvtárak, közgyűjtemények stb.)  Az iskolán kívüli tevékenységek (stúdiólátogatások, részvétel rendezvényeken, mozilátogatások). A tanulmányi versenyek és pályázatok szerepe az oktatásban. Ismerkedés a továbbtanulási lehetőségekkel mozgóképkultúra és médiaismeretből.  Pályázati lehetőségek a mozgókép- és médiaoktatásban.  Mikrotanítási gyakorlatok. Felkészülés a zárótanításra. Zárótanítás; a zárótanítás értékelése.  **Módszerek**  Az iskolai gyakorlat a főiskola által akkreditált iskolákban történik, a szaktanárok vezetésével. A vezetőtanárok feladatokat adnak, amelyek bevezetik a hallgatókat az iskolai munkába (adminisztrációs feladatok, tesztek előkészítése, dolgozatjavítás, az órák előkészítése, segédanyagok szerkesztése, mikrotanítási gyakorlatok stb.).  **Követelmények, a tanegység teljesítésének feltételei:**  A gyakorlati jegy megszerzéséhez az alábbi feladatokat kell elvégezni: hospitálások, a hospitálásról készült munkanaplók elkészítése, a vezető tanár által kijelölt teendők elvégzése, felkészülés a zárótanításra, a zárótanítás eredményes teljesítése. | | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| **Kötelező olvasmányok**  Szíjártó Imre: *A mozgóképkultúra és médiaismeret tanításának módszertana*. Pedellus Kiadó – Líceum Kiadó, Debrecen-Eger, 2007, megjelenés alatt  Hartai László: *Mozgóképkultúra és médiaismeret. Tanári kézikönyv a mozgóképkultúra és médiaismeret tanításához.* Korona Kiadó 1998.  **Ajánlott irodalom**  Szíjártó Imre: A mozgóképkultúra és médiaismeret szerepe a tanári mesterség megújításában. In: Hartai László (szerk.): *Mozgóképkorszak-médiatudatosság*. OKI-MMME, 2002.  Buslig E. – Tajta K. szerk.: *Szemezgető. Szemelvények a filmés médiaoktatás helyzetéről.* La Ventana Kiadó Budapest, 2005. | | |
| **Tantárgy felelőse** (*név, beosztás, tud. fokozat*)**:** Elek Elemérné Dr., főiskolai tanár | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:**  Dr. habil Szíjártó Imre főiskolai docens | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)